Pressetekst Vinterferie på Vedbækfundene: Fisk i fortiden.

**Vinterferie med ”Fisk i fortiden”:**

**Spændende tidsrejse til fortidens fjord for feriebørn og deres forældre.**

På Vedbækfundene i Gl. Holte kan du i skolernes vinterferie blive klogere på fortidens fiskeri og havjagt. Løs en opgave i udstillingen og fang din egen viden om stenalderjægerne fra Vedbæk og deres fiskeri. Prøv også at stikke hånden ind i en af museets sansekasser. Kan du gætte, hvad der ligger i kassen?

Deltag i vinterferiens store konkurrence: Gå en tur gennem udstillingen og se, hvor mange fisk du kan finde.

Søndag d. 16. februar kl. 16.30 trækkes lod blandt alle deltagere. Vinderen får en fin pose med dyr fra Vedbækfundenes butik.

Billetten kan også bruges samme dag til vinterferie-aktiviteterne på Mothsgården i Søllerød.

Sted: Vedbækfundene, Attemosevej 170, 2840 Holte

Tid: Lør. d. 8. – søndag d. 16. februar kl. 12-16. Mandag d. 10.2. dog lukket!

Pris: Voksne 40 kr. Børn u. 18 år gratis.